Narajana

Narajana () hinduizmo mitologijoje – aukščiausiosios dievybės vardas. Vedų himnuose dar nėra sutinkama. Galbūt Narajana buvo ne arijų dievas, ir tik vėliau buvo įtrauktas į hinduizmo panteoną.

„Šatapatha brahmanoje“ (12, 3, 4 ir kt.) Narajana – pasaulio dvasia, identiškas Purušai. Epe, Taitiryja aranjakoje (X.1.6) Narajana yra sutapatinamas su Višnumi; tai yra vienas iš Višnaus vardų – epitetų. Kituose tekstuose, pvz., „Manaus įstatymuose“ (I 10-11), Narajanos vardas siejamas su Brahma.

Džainams Narajana – tai vienas iš mitinių tirthankarų, džainizmo pradininko Mahavyro Džinos pirmtakų.

Narajana taip pat yra „Rigvedoje“ minimas rišis, kuriam priskiriama Puruša sūktos autorystė.

Narajanos vardo sutapatinimas su Višnumi, jų ontologinė vienybė ir yra priežastis, kodėl hinduizmo tekstuose ir kai kuriuose europiečių mokslininkų darbuose šie įvaizdžiai yra sumaišyti.

 Taip pat skaitykite 
 Nara-Narajana

 Šaltiniai 

Kategorija:Hinduizmo dievai
Kategorija:Rišiai
Kategorija:Džainizmas
Kategorija:Višnaus pavidalai